ΣΕΝ ΜΑΛΟ ΚΑΤΕΧΟΜΕΝΗ ΓΑΛΛΙΑ - ΑΥΓΟΥΣΤΟΣ 1944
ΑΕΡΟΠΟΡΙΑ ΗΠΑ 565η ΜΟΙΡΑ ΒΟΜΒΑΡΔΙΣΤΙΚΩΝ
Μπαμπά; Θείε Ετιέν;
Αν μ' ακούτε, σας παρακαλώ, γυρίστε σπίτι.
Πέφτουν βόμβες.
Οι Αμερικανοί ήρθαν μάλλον να μας ελευθερώσουν.
Θείε Ετιέν, το θέμα δεν είναι απλώς ότι είμαι μόνη μου εδώ.
Ανησυχώ πολύ για σένα.
Είπες ότι θα λείψεις μία ώρα, και πέρασαν μέρες.
Αν κρύβεσαι από τους Γερμανούς στρατιώτες, γύρνα σπίτι τώρα που πέφτουν βόμβες.
Και, μπαμπά...
Είπες ότι θα λείψεις έξι μέρες,
και πέρασε πάνω από ένας χρόνος.
Όπου κι αν βρίσκεσαι,
αν τυχόν μ' ακούς,
σ' αγαπάω.
Και τώρα, όσοι από σας ακούτε την εκπομπή μου για ψυχαγωγία,
θα συνεχίσω την ανάγνωση
του Είκοσι Χιλιάδες Λεύγες Κάτω από τη Θάλασσα, του Ιουλίου Βερν.
Μου το έκανε δώρο ο πατέρας μου στα γενέθλιά μου,
όταν ήμασταν στο Παρίσι εν καιρώ ειρήνης.
"Τα μεγάλα βάθη των ωκεανών μάς είναι άγνωστα.
Εκεί δεν φτάνει ο ήχος.
Τι κινείται σ' αυτά τα δυσπρόσιτα βάθη,
τι πλάσματα ζουν ή δύνανται να ζουν 19 ή 24 χιλιόμετρα
κάτω από την επιφάνεια του νερού, δεν το γνωρίζουμε.
Ως εκ τούτου, τείνω να αποδεχτώ..."
ΞΕΝΟΔΟΧΕΙΟ ΤΩΝ ΜΕΛΙΣΣΩΝ
ΓΕΡΜΑΝΙΚΟ ΑΡΧΗΓΕΙΟ ΠΑΡΑΚΟΛΟΥΘΗΣΗΣ ΡΑΔΙΟΣΥΧΝΟΤΗΤΩΝ
"Είτε γνωρίζουμε όλα τα είδη ζώων που διαβιούν στον πλανήτη μας,
είτε όχι.
Αν δεν τα ξέρουμε όλα,
αν η Φύση συνεχίζει να κρύβει μυστικά στα έγκατά της,
είναι απολύτως εύλογο να αποδεχτούμε την ύπαρξη ιχθύων
ή κητών που ανήκουν σε άλλα είδη.
Αν, τουναντίον, γνωρίζουμε όλα τα είδη ζώων,
οφείλουμε να αναζητήσουμε το συγκεκριμένο πλάσμα
μεταξύ των ήδη ταξινομημένων θαλάσσιων όντων.
Αν δεν τα ξέρουμε όλα, αν η Φύση συνεχίζει να κρύβει μυστικά,
οφείλουμε να θεωρήσουμε ότι οιοδήποτε τέρας
ενδέχεται να καιροφυλακτεί στο σκότος και στα βάθη".
Βέρνερ.
Μια γουλιά πριν πεθάνουμε;
Μπράντι είναι.
Παλιότερο από μας.
Δεν θα φτάσουμε τα χρόνια του.
Δεν πρόκειται να ξαναδούμε τη Γερμανία.
Πιες.
Μας περιμένει ο θάνατος,
κι εσύ ακούς ραδιόφωνο;
- Τι ακούς, τέλος πάντων; - Ακούω
ένα κορίτσι που διαβάζει ένα βιβλίο.
Όταν πέφτει μια βόμβα έξω, την ακούω στο ραδιόφωνο.
Που σημαίνει ότι το κορίτσι βρίσκεται εδώ.
Είναι εδώ στο Σεν Μαλό.
Πριν με επιστρατεύσουν,
άκουγα έναν γαλλικό σταθμό.
Τι έκανες, λέει;
Παραβίασα τους κανόνες του Φύρερ.
Ήταν μια φωνή που άκουγα από μικρός.
Ένας καθηγητής.
Έμαθα γαλλικά.
Και μαζί πολλές αλήθειες για τον κόσμο.
Η ακρόαση ξένων εκπομπών τιμωρείται με θάνατο.
Και λοιπόν;
Σε δέκα δεύτερα ή σε εκατό, θα είμαστε νεκροί.
Ο σταθμός που μου έμαθε γαλλικά ήταν στα βραχέα στα 13,10.
Απ' όταν φύγαμε από την Ουκρανία είμαι συντονισμένος εδώ.
Και τώρα...
Τώρα ζωντάνεψε η συχνότητα
και διαβάζει ένα κορίτσι.
Μα δεν θα τη γνωρίσω ποτέ.
Αντίο, φίλε μου.
Αντίο.
Επιβεβαίωση βομβαρδισμού.
Ώρα για ρίψη φυλλαδίων.
Λήξη αποψινής μετάδοσης.
Ξέρω ότι κινδυνεύει η ζωή μου εκπέμποντας, μα δεν θα σιωπήσω.
Μπαμπά, θείε Ετιέν,
προσεύχομαι να είστε καλά και αύριο το πρωί
να μοιραστούμε το ψωμί όπως παλιά.
Και σε όλους τους άλλους,
ελπίζω να συντονιστείτε πάλι αύριο.
Αν υπάρχει αύριο.
ΕΠΑΝΑΛΗΨΗ ΒΟΜΒΑΡΔΙΣΜΟΥ ΑΥΡΙΟ ΤΑ ΜΕΣΑΝΥΧΤΑ. ΑΝΑΧΩΡΗΣΤΕ ΑΜΕΣΩΣ.
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΟΥ ΑΝΤΟΝΙ ΝΤΟΕΡ
ΟΛΟ ΤΟ ΦΩΣ ΠΟΥ ΔΕΝ ΜΠΟΡΟΥΜΕ ΝΑ ΔΟΥΜΕ
Έλα.
Πες μου τι λένε οι Αμερικανοί.
Διάβασέ μου το.
Θα ξανάρθουν αύριο τα μεσάνυχτα.
Να αποχωρήσουν όλοι οι κάτοικοι.
Μπράβο. Άρα αυτό είναι. Η αρχή του τέλους.
Μας λένε να φύγουμε, μα κλειδώσατε τις πύλες της πόλης.
Άτιμοι, τις κλειδώσατε για να μη φύγουμε.
Μη με κατηγορείς.
Δεν ήρθα εδώ για να πολεμήσω. Κοσμηματοπώλης είμαι.
Αποστολή μου είναι να εντοπίσω και να ταυτοποιήσω όλα τα τιμαλφή της Ευρώπης
και να τα παραδώσω στον Φύρερ.
Δεδομένου ότι σχεδόν όλοι οι υπόλοιποι κοσμηματοπώλες στη Γερμανία ήταν Εβραίοι,
κι αφού το Ράιχ με την απέραντη σοφία του αποφάσισε
να σκοτώσει με αέρια, σφαίρες, κρεμάλες και λιμό όλους τους Εβραίους της Ευρώπης,
είμαι ο μόνος επαγγελματίας που απέμεινε.
Κι εκτελώντας την αποστολή μου,
ήρθα εδώ σ' αυτήν τη δύσμοιρη πόλη...
για να βρω κάποια που πιστεύω
ότι έχει κάτι που θέλω.
Ένα κορίτσι.
Ένα τυφλό κορίτσι, που γνωρίζω ότι βρίσκεται στο Σεν Μαλό.
Που ξέρω ότι βρίσκεται στο Σεν Μαλό.
Όταν έφτασα εδώ, σου είπα
ότι θα είχες τον χρόνο που χρειάζεται
για να φάω μια ντουζίνα στρείδια και να πιω ένα μπουκάλι κρασί.
Τώρα, το κρασί τελείωσε και έφαγα τα στρείδια.
Έχεις δέκα ακόμα δεύτερα για να μου δώσεις τη διεύθυνση της Μαρί-Λορ ΛεΜπλάνκ.
Της τυφλής κοπέλας
που όλη η πόλη σίγουρα γνωρίζει,
μα κανείς δεν μπορεί να θυμηθεί!
Σου είπα,
δεν έχω ιδέα σε ποια αναφέρεσαι.
Δέκα...
εννιά...
οκτώ...
επτά...
- έξι... - Να πας στην κόλαση.
Φίλε μου, μη γίνεσαι γελοίος.
Είναι προφανές ότι είμαστε ήδη στην κόλαση.
Πέντε...
τέσσερα...
τρία, δύο, ένα.
Θα τη βρω δίχως τη βοήθειά σου.
Μπαμπά, πού είσαι;
Ακούω.
Εδώ είναι που της έκανα
- πρόταση γάμου. - Στο σπίτι μας;
Όχι, το σπίτι μας είναι λίγο παρακάτω.
Μη σε ξελογιάζουν τα φαντεζί μέρη.
ΠΑΡΙΣΙ, ΓΑΛΛΙΑ ΑΠΡΙΛΙΟΣ 1934 - ΔΕΚΑ ΧΡΟΝΙΑ ΠΡΙΝ
Στο χέρι σου είναι να το βρεις.
"Στο χέρι σου". Αστείο λογοπαίγνιο.
Μπαμπά, για να 'ναι κάτι αστείο, πρέπει να σε κάνει να γελάς.
Είδες; Με το να κοροϊδεύεις τον μπαμπά σου, έπεσες στο σιντριβάνι.
Έλα δω τώρα. Πάμε από την αρχή.
Να θυμάσαι, εδώ είμαστε εμείς. Αυτό εδώ είναι το σπίτι μας.
Ωραία. Πήγαινε τώρα αριστερά.
Πρώτος δρόμος δεξιά. Σταμάτα να περάσουν τα αμάξια.
Πέρνα απέναντι και συνέχισε μέχρι να φτάσεις στο πάρκο.
Ποιο πάρκο;
Εκεί που έκανα πρόταση στη μαμά.
Πες μου.
Σου το 'πα ένα σωρό φορές.
Ξαναπές μου.
Όλο σταματάς μετά που η μαμά σού λέει "ναι". Σιωπάς.
Μαρί, κάνουμε βόλτα κι αφήσαμε ήδη πίσω μας το πάρκο.
Τώρα, για να δούμε αν μπορείς να το κάνεις μόνη σου.
Είσαι μόνη στο Παρίσι κι έχεις ένα σπουδαίο μήνυμα για τον μπαμπά.
Ψάξε να με βρεις. Τι κάνεις;
Πάω πρώτα δεξιά και μετά συνεχίζω.
Όχι, λάθος.
Στρίβω αριστερά και μετά συνεχίζω.
Σταμάτα στη διάβαση.
Σταματάω στη διάβαση.
Έτσι μπράβο. Και μετά τι κάνεις; Συνεχίζεις κι άλλο...
Κι άλλο...
Τελείωσε το "κι άλλο";
Ναι, τελείωσε. Τώρα τι κάνουμε;
Μου παίρνεις κρέπα για τα γενέθλιά μου.
Εννοείται. Κι όχι όποια να 'ναι.
Κρέπα σοκολάτα με σαντιγί επάνω. Και μετά πάμε...
Στο μουσείο.
Κι άλλο... Μέχρι να φτάσω στο μουσείο.
Μπράβο.
Όταν φτάσουμε εκεί, μια που 'χεις γενέθλια, θα εξερευνήσουμε
όλα τα αριστουργήματα που στεγάζονται εκεί.
- Συμφωνείς; - Συμφωνώ.
Στάσου. Άλλαξες τα εκθέματα από την προηγούμενη φορά.
Πού το κατάλαβες;
Η πρώτη αίθουσα πάντα μύριζε άμμο. Τώρα μυρίζει...
Φτερά, ράμφη και νύχια γαμψά. Είναι γεμάτη πουλιά.
Αληθινά πουλιά;
Όχι. Βαλσαμωμένα. Νεκρά εδώ και χρόνια.
Αλλά επειδή ήξερα πως θα ερχόσουν επίσκεψη,
αποφάσισα να τα ζωντανέψω μ' αυτό.
Μπαμπά, ζωντανά πλάσματα.
Περίπου. Το κελάηδημά τους είναι ζωντανό.
Τα πάντα έχουν φωνή. Αρκεί ν' ακούς.
Άκου.
Και τώρα, αφού ευχαριστήθηκαν τ' αυτιά σου,
σειρά έχουν τα χέρια σου.
Το κράτησες στα χέρια σου και πιο παλιά. Θυμάσαι τι είναι;
Δεν ήξερα ότι ήταν κι αυτό μάθημα.
Τα πάντα είναι μάθημα.
- Όχι για σένα. - Πρωτίστως για μένα.
Σμαράγδι;
Μπράβο!
Μαρί μου, ο κόσμος παραμένει ίδιος,
είτε βλέπεις είτε όχι.
Για μάτια έχεις τα δάχτυλα.
Έχεις δέκα δάχτυλα, ενώ οι περισσότεροι άνθρωποι έχουν μόνο δυο μάτια.
Είσαι πέντε φορές καλύτερα, γιατί πέντε επί δύο κάνει...
Δέκα.
- Ναι! - Διαμάντια είναι;
Όντως.
Έχει υπέροχη αίσθηση.
Εσύ είσαι υπέροχη.
Χρόνια πολλά, Μαρί.
Αυτό είναι το πιο πολύτιμο αντικείμενο σε όλο το μουσείο;
Όχι.
Υπάρχει ένας λίθος που είναι πιο πολύτιμος από όλους τους άλλους μαζί.
Λέγεται Πέλαγος της Φωτιάς.
Θα μου τον φέρεις;
Δεν επιτρέπεται.
Γιατί δεν επιτρέπεται;
Επειδή είναι σε θησαυροφυλάκιο σε άλλο μέρος της κρύπτης.
Άσε που έφτασε ήδη η ώρα για μεσημεριανό,
και ξέρεις τι σημαίνει αυτό, έτσι;
Λίγο κέικ.
Μπόλικο κέικ.
Κι εσύ.
Γιατί απαγορεύεται ν' αγγίξω το Πέλαγος της Φωτιάς;
Τι θες να φας, Μαρί;
Μπαμπά, γιατί; Μέχρι να μου πεις, δεν θα φάω.
Είσαι αμείλικτη, έτσι; Εντάξει.
Εξαιτίας ενός παράδοξου θρύλου,
σύμφωνα με τον οποίο, ο λίθος που λέγεται Πέλαγος της Φωτιάς είναι καταραμένος.
Ορίστε.
Μου κρύβεις κι άλλα. Το ακούω στη φωνή σου.
Πες μου. Σε παρακαλώ.
Ο θρύλος είναι από μια εποχή που ο κόσμος πίστευε διάφορα μη αληθή.
Υποτίθεται πως όποιος αγγίξει τον λίθο παίρνει κι αυτός την κατάρα.
Τι λέει η κατάρα;
Η κατάρα λέει πως αν αγγίξεις τον λίθο,
αυτοί που αγαπάς θα βιώσουν μεγάλη δυστυχία,
αλλά όσο τον έχεις στην κατοχή σου, δεν θα πεθάνεις ποτέ.
Άρα, όπως αντιλαμβάνεσαι αμέσως,
αυτά τα δύο είναι τελείως αφύσικα
κι ο θρύλος είναι σαχλαμάρα.
Άγγιξες ποτέ το Πέλαγος της Φωτιάς;
Έλα, Μαρί. Πάμε να φάμε.
ΣΕΝ ΜΑΛΟ ΑΥΓΟΥΣΤΟΣ 1944
Ψωμί.
Σύρμα.
Μ' ακούς;
Γιατί δεν ανοίγετε τις πύλες να φύγουμε;
Τελείωσαν τα τρόφιμα.
Θέλετε να πεθάνουμε μαζί σας, βρομοναζί!
Είναι κανείς;
Δεν έχω ψωμί σήμερα.
Ούτε κάνας άλλος φούρνος.
Μαρί...
Δεν ήξερα πότε θα σε ξανάβλεπα.
Κύριε Καρόν, πεινάω πολύ. Μήπως σας περίσσεψε λίγο ψωμάκι;
Κράτα τα λεφτά σου.
Μου έμεινε ένα μπαγιάτικο κομμάτι. Πάρ' το.
- Ορίστε. - Ευχαριστώ.
Κι έχω και κάποιον που άκουσε την εκπομπή σου χθες.
Μαρί.
Θείε Ετιέν.
Ήρθες.
Σ' άκουσα να προσεύχεσαι να μοιραστούμε το ψωμί.
Έστω αυτό το κομμάτι.
- Πολύ έξυπνο που όρισες σημείο συνάντησης. - Πού ήσουν;
Εργαζόμουν. Έκανα σημαντική δουλειά
για τους Αμερικανούς και τους Βρετανούς ελευθερωτές μας.
Όμως, τράβηξα την προσοχή των Γερμανών,
κι αν ερχόμουν στο σπίτι, θα σ' έβαζα σε κίνδυνο.
Συνεχίζεις τις εκπομπές;
Φυσικά, το βιβλίο που έδωσε ο μπαμπάς.
Ωραία. Τις σελίδες που σου είπα;
Ναι. Κεφάλαιο 16.
Τότε, ξέρεις ότι δεν διαβάζεις απλώς Ιούλιο Βερν.
Στέλνεις κωδικοποιημένα μηνύματα που θα μας βοηθήσουν να νικήσουμε.
Τώρα, θέλω να περάσεις στο Κεφάλαιο 20.
Διάβασε μόνο την πρώτη σελίδα και τη δεύτερη από το 21.
Είκοσι κι είκοσι ένα, πρώτη και δεύτερη.
Γύρνα σπίτι γρήγορα.
Δίκιο έχει. Δεν είσαι ασφαλής εδώ.
Ένας Γερμανός αξιωματικός προσφέρει αμοιβή
σε όποιον δώσει πληροφορίες
για σένα, Μαρί.
- Για μένα; - Γιατί την αναζητά;
Δεν ξέρω. Κανείς δεν ξέρει.
Ως τώρα, δεν έχει μιλήσει κανείς.
Μόλις γυρίσεις σπίτι, κλείδωσε όλες τις πόρτες.
- Εντάξει. - Θα πέσουν κι άλλες βόμβες απόψε.
Τι κάνεις, στρατιώτη;
Απαγορεύεται η λεηλασία.
Δεκανέας Βέρνερ Πφένινγκ.
Υπηρετώ στη μονάδα παρακολούθησης ραδιοσυχνοτήτων.
Μας έστειλαν στο Σεν Μαλό για να εντοπίσουμε παράνομες εκπομπές.
Χθες βράδυ χάλασε ο πομποδέκτης μου. Χρειάζομαι σύρμα για να συνεχίσω.
Είσαι πολύ αδύναμος.
Το είδες αυτό;
Χθες το βράδυ, οι Αμερικανοί πέταξαν φυλλάδια
που λένε να φύγουν όλοι από δω.
Μάλιστα.
Πες στη μονάδα σου ότι δεν φεύγει κανείς, ούτε θα επιτραπεί να φύγει.
Θα μείνουμε στο Σεν Μαλό ως το τέλος.
Σκοτώθηκαν όλοι στη μονάδα μου.
Μόνο εγώ απέμεινα.
Πού έχεις την έδρα σου;
Στο Ξενοδοχείο των Μελισσών.
Στην Πλας ντε Κονκόρντ.
Επιτελείς σημαντικό έργο.
Θα σε βοηθήσω όπως μπορώ.
Να θυμάστε, αγόρια και κορίτσια, ότι ο Βέρνερ έφτιαξε αυτόν τον δέκτη
με αντικείμενα που πέταξαν οι άλλοι.
Συχνά, αντικείμενα που είναι άχρηστα για κάποιους
είναι πολύτιμα για άλλους.
Όπως όλοι εσείς είστε πολύτιμοι για μένα.
ΟΡΦΑΝΟΤΡΟΦΕΙΟ ΒΙΚΤΟΡΙΑΣΤΡΑΣΕ ΕΣΣΕΝ, ΓΕΡΜΑΝΙΑ - 1934
Δεν τον δίδαξε κανείς.
Ο Βέρνερ συνδυάζει ιδιοφυΐα, επιμονή και φιλομάθεια.
Αν δουλέψει, θα είναι ένα μικρό θαύμα.
Είναι έτοιμο, Βέρνερ;
Ελπίζω, κυρία Ελένα.
Τότε, βάλ' το μπρος.
Μάλιστα, το λαμπερό φως που αναδύεται από ένα αναμμένο κάρβουνο...
Δεν επιτρέπονται κορίτσια.
Πάψε. Αδερφή σου είμαι. Τι βρήκες;
Βρήκα ολόκληρο τον κόσμο, Γιούτα.
Βιέννη 65. Δρέσδη 88. Λονδίνο 100.
Αργά τη νύχτα, όμως, λαμβάνω αυτό από τη Γαλλία.
Βραχέα 13,10.
Ένας απίθανος καθηγητής
λέει απίθανα πράγματα.
Το μυαλό του ανθρώπου είναι κλειδωμένο στο σκοτάδι.
Αφού απαγορεύεται.
Ακούγοντας, μαθαίνεις.
Ο εγκέφαλος κολυμπά σε ένα διαφανές υγρό μέσα στο κρανίο, χωρίς να βλέπει φως.
Κι όμως, σ' αυτό το σκοτάδι, ο κόσμος που πλάθει το μυαλό μας είναι γεμάτος φως.
Βρίθει χρωμάτων και κινήσεων.
Είναι ίσως το πιο περίπλοκο δημιούργημα της Φύσης.
Ένα κιλό βρεγμένης μάζας μέσα στην οποία περιστρέφεται το σύμπαν.
Πώς, λοιπόν, παιδιά, ο εγκέφαλος που ζει δίχως καμιά αχτίδα φωτός
μας φτιάχνει έναν κόσμο γεμάτο φως;
Πέρασε η ώρα, Μαρί.
Τέτοια ώρα κάνει τις εκπομπές του.
Ποιος;
Ο καθηγητής που εξηγεί το σκοτάδι και το φως.
Συναρπαστικό. Είναι αργά, όμως. Κι έχεις σχολείο αύριο.
- Ώρα να ξεκουραστείς λιγάκι. - Εντάξει.
Καληνύχτα, γλύκα μου.
Λέει ότι το πιο σπουδαίο φως είναι αυτό που δεν βλέπουμε.
Τι εννοεί;
Αν δεν με είχες διακόψει, θα το μάθαινα.
Αν σου το εξηγήσει,
ίσως το εξηγήσεις και σ' εμένα το πρωί.
Δέκα λεπτά ακόμα.
...δέκα τρισεκατομμυριοστά του φωτός όλου του σύμπαντος είναι ορατά σ' εμάς.
Κι όμως, μες στο απόλυτο σκοτάδι, το μυαλό μας βλέπει ακόμα φως.
Καθηγητά, το μυαλό μου βλέπει ακόμα φως.
Κυρίες και κύριοι,
πριν ξεκινήσω τη σημερινή μου εκπομπή, θέλω να πω κάτι.
Κάτι πολύ προσωπικό.
Πριν από πολλά χρόνια,
ένας σπουδαίος καθηγητής μετέδιδε λόγια σοφίας
στα παιδιά μέσω αυτής εδώ της συχνότητας.
Μιλούσε στα παιδιά σε όλη την Ευρώπη.
Κι όταν μιλούσε, έπαιζε πάντα ένα χαρακτηριστικό κομμάτι.
Ήταν αυτό.
Αυτήν την ώρα του ανόητου σκότους,
αυτήν την ώρα που γελοίοι ηλικιωμένοι άντρες εισβάλλουν σε πόλεις,
κλέβοντάς τες όπως οι νταήδες τα παιχνίδια των παιδιών,
είπα να θυμηθώ κάποια από τα πράγματα που έλεγε ο καθηγητής
και να τα μοιραστώ.
Γιατί πάντα μιλούσε για το φως.
Δεν είμαι εξίσου καλή στα λόγια με τον καθηγητή, αλλά θα προσπαθήσω.
Έλεγε ότι το φως που αναδύεται από τα αναμμένα κάρβουνα,
τη θράκα ή την τύρφη...
Έλεγε ότι το φως που βλέπεις σ' ένα κάρβουνο...
είναι βασικά το φως του Ήλιου.
Το θέμα είναι ότι το φως κρατάει για πάντα.
Για ένα δισεκατομμύριο χρόνια σ' ένα κομμάτι άνθρακα.
Το σκοτάδι, όμως, έλεγε ο καθηγητής...
Το σκοτάδι δεν κρατάει ούτε ένα δευτερόλεπτο
όταν ανάβεις το φως.
Αυτό ήθελα μόνο να πω.
Είκοσι Χιλιάδες Λεύγες Κάτω από τη Θάλασσα, του Ιουλίου Βερν.
Δεκανέα Πφένινγκ!
Έλα δω!
Κουνήσου!
Γιατί κρύβεσαι εκεί κάτω;
Είναι καλό καταφύγιο για τους βομβαρδισμούς.
Από δω και στο εξής, θα δουλεύεις εδώ πάνω. Στο φως.
Για να σε βλέπουμε.
Όπως διατάξετε.
Επιβεβαιώθηκε η πληροφορία ότι ο χθεσινός βομβαρδισμός του Σεν Μαλό...
δεν ήταν τυχαίος.
Ήταν στοχευμένος.
Χτυπούν τις θέσεις μας με εξαιρετική ακρίβεια.
Κάποιος τους δίνει πληροφορίες.
Μήπως εντόπισες ραδιοφωνικά σήματα που εκπέμπονται από την πόλη;
Όχι.
Ακόμα και τα πιο αθώα μηνύματα ενδέχεται να περιέχουν κωδικοποιημένες πληροφορίες.
Μάλιστα. Είμαι εκπαιδευμένος στην αποκρυπτογράφηση.
Αποφοίτησα πρώτος
από το Ινστιτούτο Εθνικιστικών Σπουδών του Βερολίνου.
Το εν λόγω Ινστιτούτο είναι το καλύτερο στη Γερμανία.
Ναι. Ο λοχίας Σμιντ φοίτησε στο ίδιο Ινστιτούτο.
Αποφοίτησε πρώτος το 1942, σωστά;
Ο Σμιντ έφτασε μόλις από το Παρίσι.
Σκοτώθηκε όλη η μονάδα σου.
Ο Σμιντ, από δω κι εμπρός, θα σε συνοδεύει και θα συνδράμει στο έργο σου.
Η κατοχή εξοπλισμού ραδιοφωνικών εκπομπών
εντός της πόλης του Σεν Μαλό τιμωρείται εφεξής με θάνατο.
Μάλιστα.
Στο εξής, δεν θα στηρίζεσαι σε πεταμένα σύρματα.
Μάλιστα. Σας ευχαριστώ.
Χάιλ Χίτλερ.
Θα πιεις κάτι;
Θες να νικήσουμε ή όχι;
Άκουσες τον λοχαγό.
Πρέπει να βρούμε ποιος δίνει τις συντεταγμένες μας.
Πφένινγκ, έχω ανώτερο βαθμό από σένα. Απαγορεύεται να πίνεις εν ώρα υπηρεσίας.
Μ' ακούς;
Πες μου για όταν ήσουν στο Ινστιτούτο.
Προετοιμάζεσαι για πιο ευχάριστες μέρες;
Παλιότερα εργαζόμουν ως ανθοπώλισσα.
Ελπίζω να ξαναπιάσω αυτήν τη δουλειά.
Προς το παρόν, υποδέχομαι κάθε εθνικότητα και κουλτούρα.
Δέκα φράγκα.
Όχι. Δεν είναι αυτός ο σκοπός της επίσκεψής μου.
Έπαψε να μ' ενδιαφέρει το σεξ.
Λαμβάνω σοβαρή φαρμακευτική αγωγή για μια σοβαρότατη πάθηση.
Στην πραγματικότητα, χάνοντας τη λίμπιντό μου
νιώθω σαν να έσπασα τα δεσμά ενός φρενοκομείου.
Κάθισε.
Σε παρακαλώ, κάθισε.
Θα άκουσες τις φήμες που κυκλοφορούν στην πόλη για έναν Γερμανό αξιωματικό
που ήρθε στο Σεν Μαλό και ψάχνει ένα κορίτσι.
Τώρα που η έκβαση του πολέμου είναι πλέον αμφίβολη,
δυσκολεύομαι να λάβω από τον κόσμο τις πληροφορίες που θέλω.
Κανείς δεν αμφιβάλλει για την έκβαση.
Οι Αμερικανοί θα ρίξουν κι άλλες βόμβες σε λιγάκι.
Από το πώς προστατεύετε το κορίτσι,
εικάζω ότι η οικογένειά της συμμετείχε με κάποιον τρόπο στην αντίσταση.
Ο πατέρας της, ένας θείος που λέγεται Ετιέν.
Κατάσκοπος κατά κάποιον τρόπο.
Ξυπνάω, εργάζομαι, κοιμάμαι.
Ο κόσμος με φοβάται πλέον λιγότερο από την αντίσταση.
Δεν μου λένε τίποτα.
Γι' αυτό αποφάσισα να απευθυνθώ σε ένα άτομο
για το οποίο οι απευθείας χρηματικές συναλλαγές
δεν εμποδίζονται από ηθικούς ενδοιασμούς.
Η κοπέλα λέγεται Μαρί-Λορ ΛεΜπλάνκ.
Είναι τυφλή. Θέλω τη διεύθυνσή της.
Δεν είμαι στο φόρτε μου.
Καλύτερα να αποφεύγεται η ανάμιξη κρασιού με μορφίνη.
Βιάζομαι, όμως.
Έχω να πω κάτι τελευταίο στον πατέρα μου.
Μπαμπά, σε φαντάζομαι κάπου με μόνη συντροφιά τη φωνή μου.
Δεν μπορώ να σ' αφήσω μόνο.
Υποσχέθηκα να σου μιλάω ες αεί.
Και θα το κάνω.
Θα σου μιλάω, θα σου δίνω έναν λόγο να ελπίζεις.
Τίποτα;
Όχι.
Σειρά μου. Πέσε για ύπνο.
Δεν κοιμάμαι πολύ. Ανέκαθεν. Κάνω τη βάρδιά σου αν θες.
Σειρά μου, είπα.
Δεν με νοιάζει αν κοιμάσαι ή όχι.
Σκατά. Γι' αυτό δεν ακούς τίποτα. Βγήκε το μηχάνημα από την πρίζα.
Το έκανα για να σε τσεκάρω.
Για να δω αν έχεις ιδέα από πομποδέκτες.
Τι υπονοείς;
Υπονοώ ότι δεν σε θυμάμαι στο Ινστιτούτο.
Είπες ότι αποφοίτησες το '42.
Θυμάμαι ποιος αποφοίτησε πρώτος τότε, και δεν ήσουν εσύ.
Άρα δεν αποφοίτησα πρώτος.
Δεν σε θυμάμαι καθόλου.
Πόσο καιρό άντεξες;
Το Ινστιτούτο είναι κορυφαίο ίδρυμα. Το 63% των εισακτέων τελικά κόβεται.
Έχω μια θεωρία για σένα, Σμιντ.
Ανήκεις σ' αυτό το 63%.
Με όλο αυτό το χάος, τα καμμένα έγγραφα,
πολλοί κομμένοι λένε ό, τι να 'ναι στους αξιωματικούς.
Κοίτα με, κύριε 63%.
Θα μ' έστελναν στ' ανατολικά.
Ξεπάγιασα.
Έφαγα ξύλο, κόντεψα να πεθάνω στην κωλοσχολή.
Και κέρδισα το αριστείο μου.
Κρατώ ακόμα επαφή με τον διοικητή.
Μια λέξη από εκείνον,
και θα βρεθείς στ' ανατολικά.
Τώρα, εσύ κι εγώ
θα πιούμε ένα σφηνάκι στην υγειά του Φύρερ.
Και θα καθίσουμε ως ισόβαθμοι.
Δεν πίνω.
Κι όμως, πίνεις.
Στον Φύρερ.
Και στην αλήθεια.
Ευχαριστώ που με ακούσατε.
Είναι το τέλος της αποψινής εκπομπής.
Ο κόσμος πίνει αυτό για να γιορτάσει; Χριστέ μου.
Πόσο άντεξες πραγματικά στο Ινστιτούτο;
Δυο βδομάδες.
Δύο κυνήγια αγριόχοιρου.
Και τις δύο φορές ήμουν ο αγριόχοιρος.
Ξέρεις τον διοικητή Μπάστιαν;
Θυμάμαι τους κανόνες του.
Όποιος βγει τελευταίος στον στίβο μάχης
έχει προβάδισμα δέκα δεύτερα.
Δεν μου έφταναν.
Μ' έπιαναν κάθε φορά.
Ή θα πεθαίνεις σαν λιοντάρι ή θα ξινίσεις σαν χυμένο γάλα.
Αυτό δεν μας μάθαιναν στο Ινστιτούτο;
Ο πατέρας μου έχει να μου μιλήσει από τότε που κόπηκα.
Είμαι το χυμένο γάλα.
Μα δεν είμαι βλάκας.
Εγώ έχω ένα μυστικό.
Κι εσύ έχεις ένα μυστικό.
Όταν άνοιξα το ραδιόφωνο, κάποιος εξέπεμπε.
Ποιος;
Στον πομποδέκτη έλεγε βραχέα 13,10.
Τι είναι αυτό;
Μια συχνότητα που άκουγα από μικρός.
Ένας καθηγητής. Μιλούσε με γεγονότα.
Ενώ όλοι οι άλλοι έλεγαν τις απόψεις τους.
Έλεγε "Ανοίξτε τα μάτια σας
και δείτε ό, τι μπορείτε πριν κλείσουν για πάντα".
Προσπάθησα να το εφαρμόσω.
Όμως, τα περισσότερα απ' όσα έβλεπα τα ξεχνούσα γρήγορα.
Ως ασυρματιστής,
ανακάλυψα εκατοντάδες συχνότητες κι εντόπισα τους πομποδέκτες.
Είδα τα Ες Ες να σκοτώνουν...
Να σκοτώνουν τους εχθρούς του Ράιχ που τους λειτουργούσαν.
Ναι.
Όπως είχα εκπαιδευτεί.
Όμως, όταν είμαι μόνος,
όπου κι αν βρίσκομαι,
συντονίζομαι στα βραχέα 13,10.
Κάθε φορά υπήρχε σιγή, ώσπου έφτασα στο Σεν Μαλό.
Κι άκουσα μια κοπέλα να διαβάζει.
Ποια κοπέλα;
Δεν ξέρω.
Ίσως η κόρη του καθηγητή.
Ίσως κάποια άλλη που τον άκουγε όπως εγώ.
Κάποια της γενιάς μας που σκέφτηκε
ότι αν ανοίξεις τη συχνότητα
και μιλάς με όρους λογικής, σύνεσης
και λογοτεχνίας όπως έκανε ο καθηγητής,
ίσως τελειώσει ο παρανοϊκός πόλεμος αυτού του γέρου.
Όποια κι αν είναι,
είναι εντάξει.
Η συχνότητα 13,10 είναι σε καλά χέρια.
Λοιπόν.
Έμαθα το μυστικό σου,
αλλά το δικό μου είναι σοβαρό.
Δεν πάω στ' ανατολικά.
Έχουμε πόλεμο.
Άλλο ένα πτώμα στα 50 εκατομμύρια.
- Λυπάμαι, Βέρνερ. - Θα εντοπίσεις την κοπέλα;
Θα κάνω το καθήκον μου.
Όπως έλεγαν.
Πεθαίνεις σαν λιοντάρι ή ξινίζεις σαν χυμένο γάλα.
Σε παρακαλώ. Λυπήσου με.
Θα λυπηθώ τα βραχέα 13,10.
Σε παρακαλώ...
Γεια σου, Μαρί.
Δεν έβρισκα τη διεύθυνσή σου.
Κάποιος μου είπε ότι ερχόσουν εδώ με τον πατέρα σου.
Μάλλον πεινάς.
Απ' την άλλη, όμως, όλοι στο Σεν Μαλό πεινάνε πια.
Λυπάμαι, πρέπει να πηγαίνω. Με περιμένει ο θείος μου.
Σε παρακαλώ!
Ποιος είσαι;
Κάποιος που δεν σκοπεύει να σε βλάψει,
αν μου δώσεις αυτό που ζητώ.
Τι ζητάς;
Αυτός ο πόλεμος, αυτή η τρέλα, τόσες ζωές,
δεν μετρούν για μένα.
Θέλω απλώς να ζήσω.
Κι εσύ μπορείς να με βοηθήσεις.
Πώς θα σε βοηθήσω;
Ο πατέρας σου δούλευε κάποτε στο μουσείο του Παρισιού, σωστά;
Είχε υπό την εποπτεία του πολλούς πολύτιμους λίθους.
Έναν συγκεκριμένα.
Υπέροχο πράγμα η όραση.
Βλέπω ότι αντιλαμβάνεσαι για ποιον λίθο μιλάω.
Ονομάζεται Πέλαγος της Φωτιάς.
Σύμφωνα με τον θρύλο, θεραπεύει κάθε ασθένεια.
Όποιος τον έχει στην κατοχή του ζει για πάντα.
Ο πατέρας μου μού μίλησε για τον θρύλο.
Ένα παραμύθι είναι που το πιστεύουν οι ανόητοι.
Λοιπόν.
Αυτός ο ανόητος έβγαλε ένα στρατιωτικό πιστόλι Walther PPK από τη θήκη του.
Τώρα στοχεύω το κεφάλι σου.
Φύγατε από το Παρίσι όταν ξέσπασε ο πόλεμος.
Ο πατέρας σου πήρε μαζί πολλά πετράδια για να μην πέσουν στα χέρια των ναζί.
Δεν μ' ενδιαφέρουν τα διαμάντια και τα ζαφείρια.
Μ' ενδιαφέρει μόνο το Πέλαγος της Φωτιάς,
που πιστεύω ότι άφησε σ' εσένα.
Μαρί-Λορ, θέλω να μου πεις πού είναι.
Έχεις δέκα δεύτερα.
- Εγώ δεν... - Δέκα,
εννιά,
οκτώ,
επτά...
Μίλα, Μαρί!
Απλώς μου μίλησε γι' αυτόν!
- Έξι... - Πίστευες ότι θα ήταν εδώ;
- Πέντε... - Δεν ξέρω πού βρίσκεται! Δεν ξέρω!
Τέσσερα...
Το πιο σπουδαίο φως...
- Τρία... - Δεν ξέρω πού είναι!
- Δύο... - Δεν ξέρω!
...είναι αυτό που δεν βλέπουμε.
Υποτιτλισμός: Φίλιππος Ηρακλειώτης